ขอคำแนะนำหน่อย บริษัท THRE คือใคร ทำธุรกิจอะไร
บริษัท ไทยรับประกันภัยต่อ จำกัด (มหาชน) หรือ THRE ทำธุรกิจประกันภัยต่อด้านการประกันวินาศภัยทุกประเภท และได้ก่อตั้งบริษัท ไทยรีประกันชีวิต (THREL) เป็นบริษัทลูกเพื่อทำธุรกิจประกันภัยต่อด้านการประกันชีวิตขึ้นมา แต่ปัจจุบันได้ทำการขายหุ้นออกมาจนเหลือเป็นแค่บริษัทร่วม

จากงานประชุม AGM ที่ผ่านมา คุณโอฬาร ผู้บริหารคนใหม่ได้ตั้งเป้าเพิ่มเบี้ยรับภายใน 3 ปีนี้ได้โตเฉลี่ยปีละ 15%, บริหารควบคุมอัตราค่าสินไหมจ่ายและค่าใช้จ่ายรวมให้อยู่ที่ 90-95% (ง่ายๆเก็บเบี้ยมา 100 บาท หักค่าใช้จ่ายทั้งหมดแล้วเหลือ 5-10 บาท) รวมไปถึงพัฒนาช่องทางการขายและสินค้าใหม่ๆเพิ่มขึ้น, เพิ่มสัดส่วนเบี้ยประกันภัยมาจากต่างประเทศเป็น 5-10% ของเบี้ยรับรวม

เนื่องจากในปี2015 บริษัทมีรายการกำไรพิเศษจากการขายหุ้นและการบันทึกมูลค่าหุ้น THREL ทำให้ตัวเลขกำไรสูงขึ้นมา (รายได้จากการลงทุนหากตัดรายการพิเศษออกไป จะเหลือกำไรจากการลงทุนจริงประมาณ 260 ลบ.)

ส่วนประสิทธิภาพในการทำกำไรของธุรกิจประกัน เนื่องจากในปี 2015 ไม่มีเหตุการณ์ภัยรุนแรงอะไรมากนัก ทำให้อัตรากำไรจากธุรกิจเดิมออกมาค่อนข้างดีมาก เทียบกับสินค้าใหม่ของบริษัทที่เป็นประเภทร่วมกันพัฒนาที่ผลตอบแทนยังไม่ดีนัก ส่วนหนึ่งมาจากกลุ่มสัญญาประกันภัยอุบัตเหตุสำหรับบุคลากรครูที่มีค่าสินไหมสูงกว่าที่คาดไว้ ปัจจุบันได้ทำการลดสัดส่วนกลุ่มนี้ลงแล้ว และเนื่องจากเป็นสินค้าใหม่ที่เริ่มทำตลาดและยังมีขนาดที่ใหญ่ไม่มากพอ ผู้บริหารเชื่อว่าพอขยายฐานเบี้ยให้มากถึงระดับหนึ่งความผันผวนจะลดลงและผลตอบแทนจะอยู่ในระดับที่คาดการณ์ไว้

ส่วนด้านผลตอบแทนการลงทุน เนื่องจากธุรกิจประกันภัยในไทย คปภ. มีกฏเกณฑ์ควบคุมสัดส่วนการลงทุนในสินทรัพย์แต่ละประเภทไว้ ทำให้บริษัทไม่มีทางเลือกมากนักในสภาวะที่อัตราผลตอบแทนจากพันธบัตรรัฐบาลต่ำมากๆอย่างในปัจจุบัน ในปี2016 ผู้บริหารจึงตั้งเป้าผลตอบแทนอยู่ที่ระดับ 3-4% และได้มีการโยกไปลงทุนในส่วน Property fund มากขึ้น (ปี2015 ถ้าคิดรายได้จากการลงทุนปกติที่ประมาณ 260 ลบ. เทียบกับจำนวนสินทรัพย์ที่ใช้ลงทุน ผลตอบแทนอยู่ราวๆ 3%)
หลังจากที่ประสบปัญหาไป 3-4 ปีที่ผ่านมา บริษัทก็สามารถฝ่าฟันอุปสรรคจนกลับมาสู่จุดเริ่มต้นใหม่ได้ในปีนี้ ก้าวต่อไปของบริษัทจะเป็นอย่างไร จะเป็นไปได้ตามที่ CEO คนใหม่วาดฝันได้หรือไม่นั้น ต้องให้เวลาเป็นเรื่องพิสูจน์ฝีมือแล้ว 
 
ข้อมูลการเงินรายบริษัท